Гливице

Гливице [ɡlʲiˈvʲit͡sɛ] () — Польшаның оңтүстігіндегі Жоғарғы Силезия аймағында орналасқан қала. Силезия қыратында, (Клодница өзенінің (Одра саласы) бойында жайғасқан. Силезия воеводствосының жергілікті орталығы Катовице қаласынан 25 км жерде орналасқан.

Гливице — Жоғарғы Силезия мегаполисінің (1,9 миллион тұрғыны бар) ең батыс қаласы және осы аймақтың үшінші ірі қаласы, 2018 жылғы дерек бойынша 179 806 тұрақты тұрғыны бар. Ол сондай-ақ бұдан да үлкен, халқы 5,3 миллион және аумағы шығыс Жоғарғы Силезия, Кіші Польша аймағы мен Чехиядағы Моравия-Силезия аймағынан құралған Жоғарғы Силезия метрополитен аймағы құрамына кіреді. Гливице - Польшаның маңызды өндірістік орталығы. 1990-шы жылдардағы экономикалық өзгерістен кейін Гливице металлургиялық зауыттар мен көмір өндіруден автокөлік және машина жасау саласына ауысты. 

13 ғасырда негізі қаланған Гливице — Жоғарғы Силезияның ең ежелгі қоныстарының бірі. Гливиценің ортағасырлық ескі қаласын Екінші дүниежүзілік соғыс кезінде көбіне Қызыл Армия қиратқан, бірақ содан бері ол қалпына келтіріліп, соңғы жылдары үлкен реставрация жасалды.  
 Дереккөздер 

Санат:Польша қалалары